घटना के समय और तौर तरीके से पता चलता है कि चोरों के पास इस घर में रखे माल, पैसे तथा वहां रहने वाले लोगों के आनेजाने के समय और दिन की पुख्ता जानकारी थी। ऐसे जानकारी किसी करीबी से उन्हें मिली होगी अथवा चोरों में से कोई किसी बहाने वहां आया गया होगा। यह भी हो सकता है, यहां अध्यापक के पास ट्यूशन पढ़ने वाले किसी बच्चे से चोरों ने संपर्क साध रखा हो। कुछ भी हो, इस घटना का सूत्रधार पीड़ित परिवार की हर गतिविधि का पक्का जानकार होगा। पुलिस गहनता से जांच करे तो इस घटना का खुलासा होने में देर नहीं लगेगी।